
Príloha č. 3 k Oznámeniu o začatí PTK

Otázky pre záujemcov v rámci predbežných trhových konzultácií 
„DOSTAVBA A REKONŠTRUKCIA LOŽKOVEJ ČASTI NEMOCNICE S POLIKLINIKOU V SPIŠSKEJ NOVEJ VSI“
Verejný obstarávateľ plánuje v septembri roka 2023 (09/2023) vyhlásiť zákazku, predmetom ktorej bude Dostavba a rekonštrukcia lôžkovej časti nemocnice s poliklinikou v Spišskej Novej Vsi. Účelom prípravných trhových konzultácií je oslovenie hospodárskych subjektov, ktoré sa zaoberajú stavebnou činnosťou väčšieho rozsahu, s cieľom informovať relevantný trh o pripravovanej zákazke a získať spätnú väzbu od účastníkov PTK, resp. potencionálnych záujemcov pripravovanej zákazky.
V súčasnosti verejný obstarávateľ dokončuje podrobnú projektovú dokumentáciu, ktorá bude podkladom pre samotné verejné obstarávanie. Pre účely PTK bude použitá dokumentácia v úrovni rozpracovanosti pre stavebné povolenie, ktorá v dostatočnej miere indikuje rozsah plánovanej a  požadovanej stavebnej činnosti.
1. Považuje účastník PTK dokumenty, ktoré poskytol verejný obstarávateľ, za dostatočné, určité a zrozumiteľné z pohľadu jednoznačného definovania predmetu zákazky, požiadaviek na predmet zákazky a zabezpečenia čestnej a transparentnej hospodárskej súťaže, ktorý bude umožňovať predloženie kvalifikovanej ponuky? Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku. Otázka zahŕňa aj nasledovné: 
· Aké iné informácie/dokumenty nad rámec poskytnutých dokumentov potrebuje hospodársky subjekt vedieť a poznať pre riadne ocenenie predmetu zákazky? 
· Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila? Ak áno, uveďte ktorá časť to je a ako ju navrhujete upraviť. 
· Z hľadiska realizácie predmetu zákazky, ktorú časť plnenia predmetu zákazky považuje účastník PTK za najrizikovejšiu vo vzťahu k rozsahu a kvalite požadovaných prác a zadefinovaným požiadavkám. Ak účastník PTK identifikuje takéto riziko, pomenuje a popíše riziko, určí jeho mieru a navrhne opatrenia na elimináciu vo vzťahu k pripravovanej zákazke. 

1. [bookmark: _Hlk140568235]Je požadované technické prevedenie zákazky podľa Vás uskutočniteľné? 

1. [bookmark: _Hlk140568282]Vedel by hospodársky subjekt plniť (poskytnúť) predmet zákazky sám, alebo by musel/preferoval využitie subdodávateľov, resp. by vytvoril skupinu dodávateľov?

1. V prípade, ak by verejný obstarávateľ uvažoval o aplikovaní ďalšieho kritéria na vyhodnotenie ponúk ako je najnižšia cena, aké ďalšie kritérium odlišné od ceny považujete za primerané? 

1. Ak by boli uplatnené aj ďalšie kritéria pre vyhodnotenie ponúk ako najnižšia cena, napr. časová realizovateľnosť, lehota výstavby či iné - akú váhu pre jednotlivé kritériá navrhujete?

1. V prípade, ak by verejný obstarávateľ stanovil lehotu na predkladanie ponúk v dĺžke 30 kalendárnych dní odo dňa odoslania oznámenia o vyhlásení verejného obstarávania je táto lehota dostatočne dlhá na riadnu prípravu ponuky do vyhláseného verejného obstarávania alebo navrhujete inú dĺžku lehoty na prekladanie ponúk (v takom prípade prosíme o uvedenie aspoň rámcovej dĺžky navrhovanej lehoty na predkladanie ponúk)?

1. Považujete lehotu dodania predmetu zákazky (prevzatie stavby) jún roka 2026 (06/2026) za primeranú a včas realizovateľnú, a to za predpokladu úspešného dokončenia verejného obstarávania približne do apríla 2024, kedy je časový predpoklad podpisu zmluvy so zhotoviteľom? Je dodávateľ schopný na takýto stavebný projekt alokovať kapacity (personálne, technologické, materiálové,...) tak, aby sa uvedená lehota stihla v požadovanom termíne? Vedel by hospodársky subjekt presnejšie odhadnúť časovú lehotu výstavby takéhoto objektu v mesiacoch na základe jeho odborných skúseností?

1. Je z predloženej dokumentácie dodávateľovi dostatočne zrejmé, že projekt je financovaný z Plánu obnovy a odolnosti a že lehota na prevzatie stavby (najneskôr 06/26) je v súvislosti s refundáciou nákladov hraničná? Plán obnovy a odolnosti SR predpokladá 100% vrátenie prostriedkov v prípade, že k prevzatiu stavby do 30.6.2026 nedôjde.

1. [bookmark: _Hlk140568643]Je pre Vás akceptovateľná požiadavka na vedenie odpadového hospodárstva elektronickým systémom, zaobstaranie ktorého by bolo súčasťou vašej dodávky?

1. Je pre Vás akceptovateľná požiadavka na prácu s komplexami / doplnkami / výrobkami od jedného výrobcu alebo výrobkami (aj od iného výrobcu), ktoré výrobca uvádza/odporúča ako kompatibilné / funkčné s jeho výrobkami? (Ako príklad je uvedená  požiadavka, že SDK steny majú byť celé v systéme 1 dodávateľa - napr. Knauf, Rigips, Siniat, iný...; a nie je žiaduce kombinovať profil jedného s doskou druhého).

1. V prípade, ak máte akékoľvek iné postrehy alebo nápady k opisu predmetu zákazky, prosím uveďte ich. 

